Page:Oxford Book of English Verse 1250-1900.djvu/32

 With lossom eye grete ant gode, With browen blysfol under hode, He that reste him on the Rode, That leflych lyf honoure. Blou northerne wynd, etc.

Hire lure lumes liht, Ase a launterne a nyht, Hire bleo blykyeth so bryht, So feyr heo is ant fyn. A suetly swyre heo hath to holde. With armes shuldre ase mon wolde, Ant fingres feyre forte folde, God wolde hue were myn! Blou northerne wynd, etc.

Heo is coral of godnesse, Heo is rubie of ryhtfulnesse, Heo is cristal of clannesse, Ant baner of bealtè. Heo is lilie of largesse, Heo is parvenke of prouesse, Heo is solsecle of suetnesse, Ant lady of lealtè.

For hire love y carke ant care, For hire love y droupne ant dare, For hire love my blisse is bare Ant al ich waxe won,

Rode] the Cross. lure] face. lumes] beams. bleo] colour. suetly swyre] darling neck. forte] for to. hue, heo] she. clannesse] cleanness, purity. parvenke] periwinkle. solsecle] sunflower. won] wan.